Mamnoon Hussain, litteris Arabicis ممنون حسین Mamnūn Ḥusain (Agrae in India natus die 23 Decembris 1940), olim mercator vestimentarius, est politicus et a die 9 Septembris 2013 praeses Pakistaniae. Familia Mamnoon Hussain ex India migravit anno 1949. Alumnus est universitatis Karachiensis et Instituti Administrationis Negotiatoriae eiusdem urbis. Gubernator provinciae Sindh anno 1999 electus, rebus novis in Pakistania mox motis, eodem anno ex officio deiectus est.